KOMISSION ASETUS (ETY) N:o 2258/92, annettu 31 päivänä heinäkuuta 1992, Kanariansaarten tiettyjen kasviöljyjen erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta



Virallinen lehti nro L 219 , 04/08/1992 s. 0046 - 0047

Suomenk. erityispainos Alue 3 Nide 44 s. 0099

Ruotsink. erityispainos Alue 3 Nide 44 s. 0099



KOMISSION ASETUS (ETY) N:o 2258/92, annettu 31 päivänä heinäkuuta 1992, Kanariansaarten tiettyjen kasviöljyjen erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 3 artiklan 4 kohdan, sekä katsoo, että asetuksen (ETY) N:o 1601/92 2 artiklan soveltamiseksi olisi määritettävä tietyille kasviöljyille markkinointivuodeksi 1992/1993 erityisen hankintajärjestelmän kasviöljymäärät, jotka saavat suoran vapautuksen tuontitulleista kolmansista maista tai jotka saavat tukea muualta yhteisöstä lähettämistä varten, olisi vahvistettava edellä tarkoitetut saariston hankintaa koskevat tuet; näiden tukien vahvistamisessa on otettava huomioon erityisesti hankintakustannukset maailmanmarkkinoilta ja saariston maantieteellisestä sijainnista aiheutuvat olosuhteet, komission asetuksella (ETY) N:o 1695/92(2) vahvistetaan Kanariansaarten tiettyjen maataloustuotteiden hankintajärjestelmän soveltamista koskevat yhteiset yksityiskohtaiset säännöt; olisi annettava täydentävät yksityiskohtaiset säännöt erityisesti tuonti- ja tukitodistusten voimassaoloajasta ja vakuuksien määrästä, jolla varmistetaan, että toimijat noudattavat heille kuuluvia velvoitteita, olisi säädettävä, että Espanja nimeää toimivaltaisen viranomaisen hankintataseen hallintoa varten, tuonti- ja tukitodistusten antamista varten sekä tukihakemuksen vastaanottoa ja tuen maksamista varten, olisi säädettävä aikataulusta, jonka mukaan todistushakemukset on jätettävä, ja vahvistettava kyseisten hakemusten hyväksyttävyyttä koskevat edellytykset, erityisesti vakuuden antamisen osalta; hankintajärjestelmän moitteettoman hallinnon vuoksi olisi vahvistettava edellytykset vakuuden vapauttamiseksi, olisi säädettävä tuen tarkistamisesta maailmanmarkkinoiden ja yhteisön markkinoiden olosuhteiden niin edellyttäessä, asetuksen (ETY) N:o 1601/92 mukaisesti hankintajärjestelmää sovelletaan 1 päivästä heinäkuuta 1992; olisi säädettävä, että yksityiskohtaisia sääntöjä sen soveltamisesta sovelletaan samasta päivämäärästä alkaen, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Ajanjaksoksi 1 päivästä heinäkuuta 1992 alkaen 30 päivään kesäkuuta 1993 Kanariansaaria koskevan arvioidun hankintataseen määrät, jotka saavat vapautuksen kolmansista maista lähtöisin olevan tuonnin tulleista tai jotka saavat yhteisön hankintatukea, ovat seuraavat: >TAULUKON PAIKKA> 2 Yhteisön tuki, jonka määrä on 25 ecua tuotetonnia kohti, vahvistetaan arvioituun hankintataseeseen sisältyville tuotteille, jotka ovat vapaassa liikkeessä yhteisön markkinoilla ja jotka toimitetaan Kanariansaarille. 2 artikla Espanja nimeää toimivaltaisen viranomaisen: a) asetuksen (ETY) N:o 1695/92 2 ja 3 artiklassa säädetyn tuonti- tai vapautustodistuksen hallintoa ja antamista varten; b) saman asetuksen 4 artiklassa säädetyn tukitodistuksen hallintoa ja antamista varten; c) tuen maksamiseksi kyseisille taloudellisille toimijoille sekä vakuuksien hallintoa varten. 3 artikla 1 Asetuksen (ETY) N:o 1695/92 2, 3 ja 4 artiklan 1 kohdassa tarkoitetut todistushakemukset on esitettävä toimivaltaiselle viranomaiselle kunkin vuosineljänneksen viiden ensimmäisen arkipäivän kuluessa. Todistushakemus on hyväksyttävä ainoastaan, jos: a) se ei ylitä kyseisenä ajanjaksona käytettävissä olevaa enimmäismäärää; b) tuki- tai vapautustodistushakemuksen osalta ennen 1 kohdassa tarkoitetun kyseisen todistushakemuksen jättämiselle säädetyn määräajan päättymistä on esitetty todiste siitä, että asianomainen on antanut vakuuden, jonka suuruus on 2,5 ecua 100 kilogrammaa tuotetta kohti. 2 Todistukset annetaan kunkin vuosineljänneksen kymmenentenä arkipäivänä. 3 Poiketen siitä, mitä tämän artiklan 1 ja 2 kohdassa säädetään, ensimmäisen vuosineljänneksen osalta todistushakemukset esitetään tämän asetuksen voimaantulopäivää seuraavien kymmenen päivän kuluessa. Todistukset annetaan kyseistä päivämäärää seuraavana kahdentenakymmenentenä arkipäivänä. 4 Jos todistukset annetaan haettuja määriä pienemmille määrille, taloudellinen toimija voi perua hakemuksensa kirjallisesti kolmen arkipäivän kuluessa antopäivästä. 4 artikla 1 Tuonti- ja vapautustodistusten voimassaoloaika päättyy vuosineljännestä, jolloin ne on annettu, seuraavan kuukauden viimeisenä päivänä. 2 Tukitodistusten voimassaoloaika päättyy vuosineljännestä, jolloin ne on annettu, seuraavan toisen kuukauden viimeisenä päivänä. 5 artikla Vakuus vapautetaan, kun: a) toimivaltainen viranomainen ei ole hyväksynyt hakemusta; tässä tapauksessa vakuus vapautetaan niiden määrien osalta, joiden osalta hakemusta ei ole hyväksytty; b) taloudellinen toimija on peruuttanut hakemuksensa 3 artiklan 4 kohdan säännösten mukaisesti; c) esitetään todiste, että todistus on käytetty asetuksen (ETY) N:o 1695/92 ja tämän asetuksen mukaisesti; tässä tapauksessa vakuus vapautetaan suhteessa todistukseen merkittyihin määriin. 6 artikla Edellä 1 artiklassa säädetty tuki maksetaan todella toimitettujen määrien osalta. 7 artikla Edellä 1 artiklassa tarkoitetun tuen määrää voidaan muuttaa markkinoiden tilanteen sitä edellyttäessä. 8 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 13 (2) EYVL N:o L 179, 1.7.1992, s. 1